Downloaded from YTS.MX
A NETFLIX DOKUMENTUMFILMJE
Official YIFY movies site: YTS.MX
AZ ELMÚLT ÖT ÉVBEN LOS ANGELES, SAN FRANCISCO ÉS SEATTLE
VÉSZHELYZETET HIRDETTEK A VÁROSI HAJLÉKTALANSÁG MIATT
A FELVÉTELEKET EZEKBEN A VÁROSOKBAN KÉSZÍTETTÜK 2017 ÉS 2020 KÖZÖTT
Ma egy kiszolgáltatottsági felmérést készítünk,
hogy segítsük a megye programját.
Felteszek pár kérdést a hajléktalansága történetéről.
Arra is rá fogok kérdezni,
hogy hogyan jut ellátáshoz és segítséghez.
A kérdések személyesnek tűnhetnek.
Ezekkel nem zavarba akarom hozni. Mindenkitől ugyanazt kérdezzük.
Minél több adatot oszt meg,
annál jobban meg tudjuk érteni a helyzetét és az igényeit.
Jól van, lássunk is neki!
Milyen szolgáltatásra lenne szüksége?
Kell egy hely.
Egy lakás vagy egy ház.
Jelenleg pszichiátriai ellátásra szorulnék,
és jó lenne egy lakás.
Más nincs.
Ha van hol laknom, onnan már tudom intézni a dolgaimat.
Mióta hajléktalan?
Nagyjából négy éve vagyok hajléktalan.
Igen, négy éve.
2016 novemberében a bátyám befizetett pár hónapra egy hostelbe,
de nem akartam egy újabb kiadással terhelni.
Elkezdtem az utcán aludni.
Két éve vagyok az utcán. Az túl sok idő.
Van családja, és tartja velük a kapcsolatot?
Bocsánat.
- Ma nincs orvosi sátor? - Mit szeretnél? Egy ragtapaszt?
Megnézem, a teherautóban van ez-az.
- Mi történt? Beütötted? - Nem, csak begyulladt.
Tegnap bementem a kórházba,
ahol érzéstelenítés alatt felvágták, és leszívták.
Kérdezd meg Ziát!
- Ő elkísért? - Felvette videóra.
Örülök, hogy vele lógsz, Zia nagyon jó fej.
Szia!
- Múlt kedden itt találkoztam vele. - Ennyi?
- Igen. - Öcsém!
- Miatta szeretnék találni egy lakást. - Ez igen! És normálisnak tűnik?
Majd ő segít megoldani…
Ezt ne a zuhanynál csináljuk, jó?
- Mi a helyzet, Derek? - Semmi!
- Hát itt vagy! - Igen, én mindig itt vagyok.
Mi van vele?
EZ AZ ESZKÖZ HANG- ÉS FÉNYHATÁSOKKAL SEGÍTI AZ ELLAZULÁST ÉS A FELTÖLTŐDÉST.
Emlékszel az arizonai lakókocsipark tulajdonosának a nevére?
- Bonnie volt? Kösz. - Igen.
Ne ugass!
Korábban máshol dolgoztál,
amikor először meglátogattalak a lányokkal.
Újra lett munkám, és ettől minden szétesett.
Amint bejelented,
hogy eleget keresel, hogy fedezd a lakbért,
és kifizesd a számláidat, bumm!
Elveszik az ételjegyeid nagy részét, és emiatt
a lakbérre félretett pénzedet ételre kell költened.
- Igen. - Mert ugye mi a fontosabb?
Hogy adjál enni a gyerekednek, vagy a lakbér?
Hogy a gyerek ehessen.
Ez egy nagyon extrém helyzet. Lakhatást kell találnunk nektek.
Az a vicces, hogy idővel…
Az extrém helyzet lassan alakul ki,
ezért már nem is tűnik annak.
Közegészségügyi és biztonsági problémákat észleltünk,
higiéniás gondokat, járványveszélyt,
lövöldözést és egyéb bűncselekményeket figyeltünk meg,
amik mind veszélyeztetik a tábor lakóit,
valamint a környező közösségeket.
Ezért számolunk fel egész területeket.
A nagyobb táborokhoz szükséges munkaerő is rendelkezésünkre áll.
Ezen a héten 31 helyszínt kerestünk fel a városban.
Ötven emberrel vettük fel a kapcsolatot,
közülük tizenkilencet utaltunk be menhelyre vagy más szálláshelyre.
Az általatok használt erőforrások
lehetővé teszik, hogy megkezdjük
a fedél nélküli személyek elszállásolását.
Számos állandó lakhelyet hoztunk létre,
de nem tudjuk tartani a lépést a kereslettel.
Köszönöm.
Hogy lett hajléktalan?
Ez egy hosszú történet.
Tulajdonképpen a 9/11-es merényletekkel kezdődött.
Súlyosan depressziós lettem tőlük.
Azért, mert annyira magas a megélhetési költség, főleg Hollywoodban,
hogy nem futja lakbérre.
Elvesztettem a munkámat, és nem tudtam lakbért fizetni.
A lakótársam kitett az utcára.
Fogyatékosság.
Börtön, fegyház, szerhasználat, rossz mentális egészség, családi gondok.
Ezeknek a kombinációja.
Az utolsó egyetemi évemben bújtam elő transzneműként,
és emiatt a családom elfordult tőlem.
Körülbelül 19-20 éves korom óta vagyok hajléktalan.
Egy ideig a lányomnál laktam.
Onnan aztán itt kötöttem ki,
az Union Rescue Mission menhelyén.
Hogy érzi, eleget tud enni?
Párszor úgy éreztem, hogy a gyomrom
hozzá fog érni a hátamhoz, mert nem tudtam enni.
Éhes voltam, és nem volt se pénzem, se ételem.
Nem tudtam, honnan szerezzek ennivalót.
SŰRÍTETT TEJ
Ez az, ami le van értékelve öt dollárra?
- Négy kilencvenkilenc. - Remek, jöhet.
Főzni fogok a gyerekeimnek.
Az nagyon jó.
Megetetem őket valami rendes étellel.
26 dollár 52 centet kérnék.
Köszönöm, szép napot!
12 dollár 99 cent, ez őrület!
Nem gondoltam bele.
Vedd le a dzsekidet, kimosom azt is. Nagyon koszos.
Előbb ki kell pakolnom.
Holnap iskolába megyek.
- Elhozom az irataimat. - Én majd mosok.
- Péntekig nem kell mosnod. - Oké.
Szombat este lefekvés előtt vacsora, vagy egy film?
Fáradt vagy?
Rettenetesen.
Szia, anya!
Csak szólni akartam, hogy nagymama leszel.
Még el kell mennem dokihoz, hogy megerősítse,
de valószínűleg pozitív lesz a teszt.
Nem tudom, anya. Majd később beszélünk erről.
- Mit mondott? - A szokásosat. Vigyázzak magamra.
Próbáljak meg minél gyorsabban lakást szerezni és ott élni.
AZ OTTHON AZ, AHOL A SZÍVED VAN
Szeretlek.
- Majd találkozunk! - Szia.
Majd hívj fel! Szeretlek!
Ez nagyon elegáns.
Általában hol alszik?
Van egy hálóterem a másodikon,
ahol 160 nő fér el. Emeletes ágyakkal van tele.
Milyen gyakran alszik kint?
Négy éjszakát aludtam az utcán, két éve.
Van hová mennie zuhanyozni és mosni?
Szállodákba jártam zuhanyozni,
miután kitakarították a szobákat.
És…
Egy ideig ezt csináltam.
Sajnálom!
Szokott félni?
Molesztáltak, leszúrtak, rám lőttek, elütöttek. Elég sok mindent láttam már.
Hányszor támadták meg vagy verték meg, amióta hajléktalan?
Mostanában…
Olyan négy-öt alkalommal.
Rendben.
Hogy érzed magad?
Jó érzés, hogy már nem vagyok az utcán.
Felébredsz, átfordulsz a másik oldaladra. A mosdó ott van közel.
- Jó reggelt! - Jó reggelt!
Hogy van ez, Luis? Most lett lakásod,
de fél év múlva újra az utcán leszel?
A lakbér 700.
Úgy volt, hogy maradok, de ez túl drága.
Ha elég jó az idő itt,
akkor felállíthatnék egy sátrat minden este.
Nem léphetünk vissza.
- Túl sok mindent értünk el ahhoz. - Igen.
Hidd el, én nem ezt szeretném.
Hogy vagy? Kérsz vizet?
Vizet?
- Köszönöm. - Kérsz egyet?
Patty, beszéltél Annával?
Nem tudom. Próbálok olyan helyre menni, ahol…
Semmi baj.
Ez a… Hogy is hívják? Mike volt az?
Jól van.
Egyre rosszabb? Oké.
Jól van.
Ezt a sebet ő okozta.
Oké.
Most történt? Oké.
Egy-két hete volt.
- Amikor találkoztunk. - Igen.
- Amikor itt volt. - Óriási monoklija volt.
És most hol van Mike? Jár ide?
- Valahol itt lesz. - Semmi baj.
- Ma arcon ütött. - Értem.
- Meg fog ölni. - Tudom. El kell jönnöd innen.
Szia, itt vagyok a víztárolónál.
Pattynek meggyűlt a baja Mike-kal.
Megint megverte.
Tudnál beszélni valakivel, míg én itt vagyok,
és felvetetni valahogy a Bridge-be? Már ma beköltözne.
Mit kértek vacsorára?
- Bacont, tojást és kását. - Krumplit!
- Bacont, tojást és kását. - Ezt reggelire esszük.
Ölelj meg! Sziasztok! Érezzétek jól magatokat a suliban!
Amióta ismerlek, sose beszéltél magadról, csak boldogulni akartál.
Minden este bevásárolsz,
pedig mi biztosítunk ételt, hogy főzhess vacsorát a gyerekeidnek.
Igyekszem megőrizni a családunkat a hajléktalanságban is.
Tudniuk kell, hogy mindig számíthatnak az anyjukra.
Értem. Beszéljünk egy kicsit a történetedről!
Rendben.
Kilenc hónappal ezelőtt az exem követni kezdett.
Berúgta az ajtót, megütött a pisztolyával, és megerőszakolt.
Emiatt most 32 hetes terhes vagyok.
A kórházban feküdtem monoklival, rémesen néztem ki.
Az Urban League befizetett egy szállodába.
Nem voltam jogosult semmilyen támogatásra.
Nem tudtam lakást bérelni, de nem minősültem hajléktalannak.
- A szálloda miatt. - Igen, mert fizették a szállodámat.
Hat hétig fizették a szobát.
Én még további két hetet ki tudtam ott fizetni.
Ezután elfogyott a pénzünk, és nem volt hová menni.
Három napot az utcán töltöttünk, és utána bejutottunk a Center of Hope-ba.
Az egész egy szoba, a földön kell aludni, matracokon.
Nincs zuhanyzó.
Azt mondtam a gyerekeknek, hogy sátorozunk.
Minden reggel 7:00-kor el kellett hagynunk a helyet.
Bármi volt, mennünk kellett.
Nem akartam, hogy a gyerekek vagy bárki megtudja,
ezért egy szupermarketbe mentünk enni, és az ottani mosdóban mosakodtak.
Sorra kimentem mindegyikkel, hogy megmosdassam és megfésüljem őket.
Nem akartam, hogy kinézzék őket.
Nem akartam az utcán csatangolni.
Megvártuk, míg kinyit a könyvtár,
mert az csak 9:00-kor nyit.
Odavittem a kisbabáimat, mert ott meleg van,
és tudnak videójátékozni meg TV-t nézni,
és nem fogják fel, milyen nehéz a helyzetünk.
Mindennap ezt csináltam.
Jézusom!
Többé nem szeretném, ha rá lennék utalva bárkire is.
- Értem. - Többé nem lesz ilyen.
Szedjétek össze a cuccotokat! Ide jönnek.
- Csendet kérek! - Rendben.
A 8A napirendi pont a Hajléktalansági Osztály engedélye
az Embarcadero SAFE központ létrehozásához.
Elkerítjük a területet, az összes sátorral.
- Túl sok a veszélyes hulladék. - Oké.
Egy csoport most begyűjti azokat.
Engedélyezni kell a hajléktalanszállókat a város minden kerületében.
- Fogd a cuccod! - John!
Legalább a sátradat meg a cuccodat szedd össze!
Ez a 200 ágyas központ mágnesként fog szolgálni,
és tömegével vonzza majd a hajléktalanokat,
akik tönkreteszik a környező kerületeket.
Megkérdeztem, hogy mégis hová menjenek.
Nincs hová menniük, mit csináljanak?
Egy polgármester sem nyomott még le olyan projektet a lakók torkán,
amit 95%-uk ellenzett.
ELADÓ LAKÁSOK
Rasszistának neveztek,
amiért nem szeretnék droghasználatot, drogkereskedelmet
és további hajléktalanokat a kerületünkben.
Szerintem sokan nem szeretnék az ilyesmit a környezetükben.
Az emberek az orrunk előtt halnak meg!
Jobb élet vár rád, Patty.
Hinned kell benne, és dolgoznod kell.
Ha egyhavi fizetésem kiesne, én is egy sátorba kerülnék melléd.
Bárkivel megeshet az ilyesmi, komolyan.
Ez az.
Szia.
Jól van.
FELVÉTELI SZOBA
Mik a lakhatási tervei?
Szeretnék szálláshoz jutni, és meg is tartani azt.
Ha lenne hol laknom,
itt hagyhatnám a menhelyet.
Jobb környezetben lennék.
Többet ehetnék és zuhanyozhatnék.
Akárhányszor lesz lakásom, visszakerülök az utcára.
Ezért jobb szeretnék egy jó nagy furgont,
ami tényleg az enyém lenne, és nem tudnák elvenni tőlem.
Segít valaki lakhatásért pályázni?
Most várok. Bekerültem egy mentálhigiénés programba,
ott segítettek kitölteni a lakhatási támogatás kérvényemet.
Most arra várok, míg azt elbírálják.
Vannak más céljai jelenleg?
Szeretném, ha lenne hol lakni,
és ha szakítani tudnék
ezzel az utcai mentalitással.
Őszintén szólva, ennél nem látok messzebbre.
Rendben.
Nagyon szeretnék
stabil lenni, és…
a családommal lenni, úgy, mint régen.
Sose akartam az utcán maradni, csak ez nem könnyű.
Én sose akartam senkit se zavarni vagy terhelni a gondjaimmal.
Amikor a rendőrök felébresztettek és összetereltek minket,
mert tiltott helyen voltunk,
elmondtam nekik, hogy ugyanazt teszem, mint ők.
Fogat mosok, eszem.
Csak nekem ehhez több helyre kell mennem.
Másoknak ez mind elérhető, egy fedél alatt.
Ugyanazt csinálom, mint mindenki.
Semmi mást.
Mind egy hajóban evezünk, ami süllyed.
A drága városokban, mint a miénk is,
egyszerűen nem érünk el elég embert.
Oaklandben az elmúlt négy évben megduplázódott a hajléktalanok száma.
Bizonyos közösségeket ez súlyosabban érint.
Például az afroamerikaiakat vagy a börtönviselt embereket.
És aztán persze beütött a COVID-19.
Mindenki látja, hogy óriási hajléktalansági hullám készül,
mert senki se tudja fizetni a lakbért,
és a kilakoltatási moratóriumok lejárnak.
Ezt a helyzetet úgy kell kezelnünk, mint egy nemzeti katasztrófát.
Hogyan biztosíthatjuk a lakhatáshoz való jogot Kaliforniában?
Ezt a feladatot nem városi vagy megyei szinten kell megoldani.
Ezekre a szívszaggató történetekre
muszáj valahogyan megoldást találni.
Minden előttem álló út
Csak elfele vezet
Egyetlen egy sem
Visz engem haza
Az út egyre csak hívogat
Hogy fedezzek fel új tájakat
Csoda, hogy céltalanul barangolok ?
A rég nem látott helyek
Egyre csak hívnak
Jó kislány.
Benn az erdőben
Hallom a jeges szelet
A szívem pedig egyre csak arra húz
Ahol kötetlenül vándorolhatok
És ahogy az út szélén állok
Az aszfalt folyton értem kiált
Talán valahol valaki
Mosolyogva engem vár
És talán lesz egy hely
Ahol megpihenhetek egy kicsit
És a sors talán nekem mégsem
A csavargósorsot szánta
És létezik az az út
Amin egy nap hazatérek
De én továbbutazom
És keresem a hajnalt
Míg magányos testemnek fedelet találok
És amikor eljön az a nap
Akkor örökre megállok
Mert akkor már minden út csak hazavezet
Alhatunk, Luna?
Jól van.
Holnap új napra ébredünk.
Mit nézzünk, Luna?
MINDEN EGYES ÉJSZAKÁT TÖBB MINT FÉLMILLIÓ AMERIKAI
TÖLT EL FEDÉL NÉLKÜL.
TOVÁBBI INFORMÁCIÓÉRT LÁTOGASSON EL A LEADMEHOMEFILM.COM OLDALRA
A feliratot fordította: Miklósi Zsuzsa